Ribe Stifts Adresseaviser, 1833-11-08
Udenlandske Efterretninger. Portugal. Under Overskriften, "Don Miguels fuldkomne Nederlag", fortæller Londonner, Coureten den 28de f. M., at den kongelige Brig, Nautilus, som den 20de havde forladt Lissabon, var ankommen til Falmouth med følgende Efterretninger: Den miguelistiske Hær var paa sit Tilbagetog slagen paa alle Puncter af Dronningens Tropper; Don Miguel selv var falden, eller dog svært saaret; i Lissabon, herskede den største Jubel; i Oporto var Alt roligt; den blodige Broderkrig var tilende." Coureren var imidlertid det eneste Blad, der meddeelte denne Nyhed, som blev modsagt, ikke blot af de miguelistisksindede Blade, men ogsaa af Times, der paastod, at Nautilusvel havde bragt Efterretninger, som vare 8 Dage nyere end de forrige, men at disse dog ikke indeholdt noget Afgjørende. Tillige undlod Times ikke at gjøre sig lidt tilgode paa Courerens Bekostning, hvoraf denne imidlertid ikke lod sig anfægte, men gjentog og stadfæstede næste Dag sin tidligere Beretning og føiede til, at D. Miguel havde paa de to første Dage af sit Tilbagetog tabt 1000 Md. og ladet sit hele Artillerie i Stikken; at han selv blev ganske rasende over sine Troppers Flugt, og flængede i sit Raserie hele Ansigtet i Stykker, paa en Soldat, der bragte ham Efterretning derom. - Hvad man i London ansaae for vist, var, af Nautilus havde bragt høist gunstige Efterretninger, og at D. Miguels Sag kunde ansees for tabt. Endnu senere var det kongelige Skib Athal ankommet til Plymouth; men, hvad det havde medbragt, var endnu ikke bekjendt. - Udførligere Beretninger og Begivenhederne fra den 10de til den 18de haves i en Dagbog, som en anseet Mand ved D. Pedros Hof har ført, og hvoraf der i engelske Blade meddeles Udtog, som blive supplerede ved adskillige Tillæg, uddragne af den Lissa bonner Cronik. Heraf sees, at D. Miguel endnu den 18de var i Besiddelse af Santarem, hvor det dog ikke lod til han vilde blive; men at man den 19de om Eftermiddagen havde den Efterretning, at Saldanha samme Dags Morgen var trængt ind i Staden, og at D. Pedto var paa Veien derhen. At angive de nærmere Omstændigheder ved disse Dages Fægtninger, vilde blive for vidtløftigt. Vi indskrænke os til deraf at anføre, at Bernardo de Sas Division den 17de rykkede frem paa Veien til Rio Major, for at afskjære D. Miguels nordlige Hær Tilbagetoget fra Combra til Santarem, og at dette var lykket ham; at Saldanha, som nu ene førte Commanden over den forfølgende Hær, da Willaflor var vendt tilbage til Lissabon, nu bestræbte sig for at afskjære Fienden Veien imod Norden, og at trænge ham over Abrantes ind i Alenteio, hvor man havde i Sinde strax at sende Willaflor henmed 4000 Md.; at O. Miguel havde udstædt en Proclamation til sin Armee, hvori han erklærede, at han havde i Sinde at trække sig tilbage til Tras os Montes, for at skaffe sig Adgang til de mange Hjelpekilder, som hans Onkel Carl d. 5te (Don Carlos) havde lovet at aabne ham; og endelig, at, ligesom Miguelisterne havde udmærket sig ved Grusomhed imod de Saarede og Fangne, saaledes havde Pedroiterne udmærket sig ved Menneskekjærlighed, og at især D. Pedro selv havde viist den omhyggeligste Omsorg for de saarede Miguelisters Forbinding og Pleie. Candido Jo se Xavier, D. Pedros fortroligste og af ham meest agtede Minister døde den 13de Octbr. Det har givet Anledning til at Ministeriet er blevet forøget med to nye Medlemmer, Joaquin Antonio d'Aguar og Morgiochi, som ansees for at være Freire og Carvalhoværdige. De ere i det Mindste alle enige i Grundsætninger; thi alle Fire vare i Cortesforsamlingen 1820. paa den ultraliberale Side.